Kotdivuāra
Kotdivuāra (franču: Côte d'Ivoire) jeb Ziloņkaula Krasts, oficiāli Kotdivuāras Republika, ir valsts Rietumāfrikā. Tā robežojas ar Libēriju un Gvineju rietumos, Mali un Burkinafaso ziemeļos, Ganu austrumos, bet uz dienvidiem no tās atrodas Gvinejas līcis. Kotdivuāras platība ir 322 462 km2, un 2009. gadā tās iedzīvotāju skaits bija 20 617 068. Neatkarību valsts ieguva 1960. gada 7. augustā.